חיל האוויר מעורב במספר רב של מסגרות תיכוניות ומכללות טכנולוגיות. אין לחיל האוויר פנימיות צבאיות אבל יש מגוון גדול של מסגרות שמתאימות לתלמידים שונים ביניהן - שוחרי חיל האוויר.
ברחבי הארץ יש 13 תיכונים לא צבאיים בהם יש כיתה או שתיים של שוחרים בתוך בית הספר התיכון. השוחרים נבדלים משאר התלמידים מבחינה חיצונית (המדים), מבחינת סגל ומשמעת וכמובןמבחינה לימודית - מגמות הלימוד הטכנולוגיות.
מושג זה מתייחס ל- 13 כיתות שוחרים של חיל האוויר הנמצאות בבבתי ספר תיכונים רגילים (לא צבאיים). מסלול שוחרים מתחיל בכיתה ט' אך ניתן להתקבל גם לכיתה י'. דרישות הקבלה משקפות את היכולת של התלמידים לצלוח לימודי 4 יחידות מתמטיקה ופיזיקה לפחות.
בדרך כלל תלמידי הכיתה הראשונה שנפתחת בבית ספר לומדים אלקטרוניקה ומחשבים. אם נפתחת כיתת שוחרים שנייה מגמת הלימוד תהיה מכטרוניקה או חשמל ואז דרישות הסף יהיו קצת יותר נמוכות.
יש שני בתי ספר שנקראים - טכני חיל האוויר. האחד בחיפה והשני בבאר שבע. בנוסף יש את הולץ חיל האוויר בתל אביב, שאמנם לא נקרא טכני אבל נלמדים בו אותם מקצועות לימוד ויש בו מסגרת די דומה לטכני חיל האוויר. לשלושת בתי הספר הללו כמו כן לכיתות השוחרים, יש דרישות סף לקבלה בעיקר בתחום הריאלי.
למי מתאים הטכני של חיל האוויר?
באופן כללי ניתן לומר שתלמידים שלא יצליחו בלימודי 4 יחידות מתמטיקה ופיזיקה – לא יסתדרו עם מקצוע האלקטרוניקה שהוא הבסיס הטכנולוגי של הלימודים. בנוסף לבגרות הטכנולוגית ניגשים כל התלמידים במסגרות של טכני חיל האוויר לבגרות מלאה ותנאי הקבלה משקפים את הרמה הנדרשת.
בנוסף למה שהזכרנו עד כאן, יש שני בתי ספר תיכונים - עמל רמת דוד שפועל במסגרת משרד התמ"ת ואורט חיל האוויר תל נוף. ניתן להגיד ששניהם יותר בתי ספר מקצועיים ופחות טכנולוגיים. מה זה אומר? יותר לימודי מכונה, חשמל ואוטוטרוניקה ופחות אלקטרוניקה ומחשבים. באורט תל נוף נפתחה בשנת תשע"ג, לראשונה, כיתה שמיועדת לבגרות מלאה.
בתי הספר הטכניים של חיל האוויר נחשבים לבתי ספר מובילים בתחום הטכנולוגי. הם כוללים תיכון החל מכיתה ט' ומכללה – י"ג , י"ד לתואר הנדסאי. המגמות מאפשרות לכם לרכוש מקצוע צבאי ואזרחי, שלאחר שירות של 4 שנים לפחות במערך הטכני של חיל האוויר, יהיה מבוקש ביותר. מסגרת הלימודים בבתי הספר הטכניים היא מסגרת צבאית ובה יתרונות רבים לתלמידים שמתאימים ורוצים מסגרת כזו.
הולץ חיל האוויר הוא אחד מעשרת בתי הספר המובילים בארץ שתלמידיו ממשיכים ללימודי הנדסה באוניברסיטאות כעתודאים. עובדה זו מצביעה על דגש הניתן ללימודים מדעיים וטכנולוגים ולרמה הגבוהה של מקצועות אלו בבית הספר.
בכל מגמות בית הספר התלמידים מקבלים תעודת מקצוע מטעם משרד התמ"ת בנוסף למקצוע הייחודי אותו הם לומדים לקראת שירות בחיל האוויר. ארבעת המגמות בעמל רמת דוד הן: מגמת מכונות – מבנאות מטוסים, מגמת מכונות – מנועים, מגמת מכונות – טכנאי דרג א' F-16 , מגמת חשמל – טכנאי דרג א' מערכות ירי F-16.
באורט תל נוף לומדים החל מכיתה ט' ועד יד'. בתיכון יש שלוש מגמות– חשמל, מכטרוניקה ומכונות. תלמידים הלומדים במגמת חשמל יכולים להמשיך למכללה לתואר הנדסאי. תלמידים מתאימים יכולים להשתלב בפרויקט שחק של חיל האוויר ולקבל מלגה בסך 80% משכר הלימוד. המגמות השונות באורט תל נוף מכשירות את התלמידים למקצוע אזרחי לצד מקצוע צבאי.
חיל האוויר מעורב במספר רב של מסגרות תיכוניות ומכללות טכנולוגיות. אין לחיל האוויר פנימיות צבאיות. בין המסגרות - שוחרי חיל האוויר ובית הספר הטכני חיל האוויר.
ברחבי הארץ יש 13 תיכונים לא צבאיים בהם יש כיתה או שתיים של שוחרים בתוך בית הספר התיכון. השוחרים נבדלים משאר התלמידים מבחינה חיצונית (המדים), מבחינת סגל ומשמעת וכמובן מבחינה לימודית - מגמות הלימוד הטכנולוגיות.
יש שני בתי ספר שנקראים - טכני חיל האוויר. האחד בחיפה והשני בבאר שבע. בנוסף יש את הולץ חיל האוויר בתל אביב, שאמנם לא נקרא טכני אבל נלמדים בו אותם מקצועות לימוד ויש בו מסגרת די דומה לטכני חיל האוויר. לשלושת בתי הספר הללו, כמו גם בכיתות השוחרים, יש דרישות סף לקבלה - הנוגעות בעיקר לתחום הריאלי.
בנוסף למה שהזכרנו עד כאן, יש שני בתי ספר תיכונים - עמל רמת דוד שפועל במסגרת משרד התמ"ת ואורט חיל האוויר תל נוף. ניתן להגיד ששניהם יותר בתי ספר מקצועיים ופחות טכנולוגיים.
מה זה אומר? יותר לימודי מכונה, חשמל ואוטוטרוניקה ופחות אלקטרוניקה ומחשבים. באורט תל נוף נפתחה בשנת תשע"ג, לראשונה, כיתה שמיועדת לבגרות מלאה.